Lincoln er en typisk newzealandsk "town". Folk bor i eneboliger spredt utover flatlandet i gater som går på tvers av Main Street. Det er tre kirker i byen i forskjellige trosretninger, brannstasjon, fødestue, barnehage, skoler, golfbane, matbutikk, postkontor, apotek, jernvarehandel, to gatekjøkken, kosmetikkbutikk og to frisørsalonger. På Famous Grouse Hotel finner man også den lokale puben. Hillyer’s Cottage Café and Bakery er berømt for sine gode kjøttpaier.